
Α   Π   Ο   Φ   Α   Σ   Η
«Περί προσωρινών κυκλοφοριακών ρυθμίσεων στην ευρύτερη περιοχή πέριξ του Δ.Α.Κ. Αγρινίου «ΜΙΧΑΛΗΣ ΚΟΥΣΗΣ», για την ασφαλή διεξαγωγή του αγώνα καλαθοσφαίρισης για το πρωτάθλημα της «Basket League», μεταξύ των ομάδων K.Α.Ε. ΜΕΣΟΛΟΓΓΙ BAXI - Κ.Α.Ε. ΛΑΥΡΙΟ MEGABOLT που θα διεξαχθεί την 20/03/2021 και ώρα 17.00΄, στο κλειστό γυμναστήριο του Δ.Α.Κ. Αγρινίου «ΜΙΧΑΛΗΣ ΚΟΥΣΗΣ». 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ ΑΚΑΡΝΑΝΙΑΣ
Έ χ ο ν τ α ς  υ π ό ψ η:
1. Τις διατάξεις των άρθρων 52 και 109 του Κ.Ο.Κ. που κυρώθηκε με το Νόμο 2696/99 (Φ.Ε.Κ. 57/23-3-1999) και αποσκοπούντες στην ομαλή και ασφαλή διεξαγωγή του  αγώνα.
2. Το υπ’ αριθ. 1003/7/301 από 31/08/2019 σχέδιό μας. 
3. Την  υπ’ αριθ. 6313/21/551903 από 17/03/2021 αναφορά του Τ.Τ. Αγρινίου.   

Α Π Ο Φ Α Σ Ι Ζ Ο Υ Μ Ε

ΑΡΘΡΟ (1)
Την απαγόρευση της κυκλοφορίας και της στάθμευσης των οχημάτων, από 14.30΄ ώρα έως 20.00΄ ώρα του Σαββάτου 20/03/2021, στο τμήμα της δημοτικής οδού Λεωφόρος Παντελή ΚΑΡΑΣΕΒΔΑ (πρώην Εθνικού Σταδίου), από την διασταύρωσή της με την δημοτική οδό Γεωργίου ΠΑΠΑΔΗΜΗΤΡΙΟΥ (πρώην Ηπείρου), έως την διασταύρωση με ανώνυμη χωμάτινη οδό (έμπροσθεν αθλητικής εγκατάστασης «Αγρίνιο Tennis Club»),  για να διεξαχθεί με ασφάλεια ο προαναφερόμενος αγώνας καλαθοσφαίρισης. Η κίνηση των κυκλοφορούντων οχημάτων στο ανωτέρω τμήμα θα διεξάγεται μέσω παρακαμπτήριων δημοτικών οδών και σύμφωνα με τις εντολές του Επικεφαλής των μέτρων τροχαίας.

ΑΡΘΡΟ (2)
Τα χρονικά διαστήματα, των παραπάνω κυκλοφοριακών ρυθμίσεων (απαγόρευση της στάσης και της στάθμευσης των οχημάτων & διακοπή της κυκλοφορίας), δύναται να παραταθούν ή να μειωθούν και πέραν των καθορισμένων ωρών, καθώς και να μην εφαρμοσθούν, στα προκαθορισμένα σημεία, εφόσον οι κυκλοφοριακές συνθήκες επιβάλλουν αυτό, κατά την κρίση του Επικεφαλής των μέτρων τροχαίας.

ΑΡΘΡΟ (3)
Ισχύς της παρούσης ορίζεται από την  14.30΄ ώρα  έως την 20.00΄ ώρα του Σαββάτου 20/03/2021.

ΑΡΘΡΟ (4)
Οι παραβάτες διώκονται και τιμωρούνται σύμφωνα με τις διατάξεις του άρθρου 52 του Κ.Ο.Κ.. Η εκτέλεση της παρούσας ανατίθεται στο Τμήμα Τροχαίας  Αγρινίου. 

